**KRÉTA hozzáférés**

A Kréta (Köznevelési Regisztrációs és Tanulmányi Alaprendszer) online tanulmányi felület számítógépen, mobileszközzel (telefon, tablet) elérhető. Számítógépen https://klik034861001.e-kreta.hu/, mobileszközzel a Kréta alkalmazást letöltve és telepítve tudunk hozzáférni a szolgáltatásokhoz. A Kréta bizonyos szolgáltatásai csak az asztali számítógépes (webes) felületen érhetők el, a tabletes és telefonos alkalmazásban nem.

**A felhasználónevek és jelszavak kialakítása**

**Diák:** a felhasználónév: a tanuló oktatási azonosítójából generált kód. A jelszó pedig a KRÉTA rendszer által generált kód. Mindkét kódot a Tanuló KIR-ben (Közoktatás Információs Rendszere) és KRÉTA rendszerben történt rögzítése után a tanuló nyomtatva megkapja. A jelszót az első belépés után javasolt megváltoztatni.

**Szülő:** felhasználónév: A gyermek oktatási azonosítójából generált kód, a jelszó pedig a KRÉTA rendszer által generált kód. Mindkét kódot elküldjük a megadott e-mail címre, igény esetén nyomtatva is. FONTOS! A jelszót első használat után érdemes megváltoztatni.

Kérjük, hogy a jelszavaikat gondosan őrizzék!

**Új jelszó igénylése**

Amennyiben már megvan a belépési név a Kréta-rendszerben, az "Elfelejtettem a jelszavam"-ra kattintva kérhetünk újat. Ekkor a rendszer egy időkorlátos linket küld ki az e-mail címünkre, itt változtathatunk. Előfordul, hogy ez a levél rendszerünk SPAM vagy levélszemét mappájába érkezik.

Információk megtalálhatók: https://tudasbazis.ekreta.hu/pages/viewpage.action?pageId=11832159

**Különélő szülők esetében** mindkét szülőnek KRÉTA hozzáférési jogot kell adni, a szülői felügyeleti jog gyakorlásától függetlenül.

Azokat a tanulóra vonatkozó adatokat, amelyeket az Iskola bármely törvényi szintű szabályozás alapján a szülő részére továbbíthat, a szülői felügyeleti jog gyakorlásától függetlenül is továbbítani lehet bármelyik szülőnek.

**Kivétel**:

1. nem kell hozzáférést engedni annak a szülőnek, akinek a BÍRÓSÁG a gyermek sorsát érintő lényeges kérdésekben (*Ptk. 4:175. §*) a szülői felügyeleti jogát megvonta vagy korlátozta
2. nem kell hozzáférést engedélyezni, ha az Iskola úgy dönt, hogy ez *"súlyosan sértené a gyermek, tanuló testi, értelmi vagy erkölcsi fejlődését".*

Az iskola a hozzáférési jog megadása előtt a kérelmező szülő személyét azonosítja, ehhez egy akármilyen – akár a szülő nevét is valamilyen formában tartalmazó – e-mail címről érkezett, egyszerű e-mailben előterjesztett kérelem nem elegendő, mivel annak valódi forrása nem ellenőrizhető.

Az azonosítás megtörténhet személyes kérelem előterjesztés esetében az Iskolában, a kérelem elfogadható a szülő elektronikus aláírásával ellátott dokumentumként, illetve a kérelmet a szülő előterjesztheti akár postai úton is.

A nyilatkozat iskolánk honlapján megtalálható:

https://bajzaj-bp4.edu.hu/index.php?tartalom=3\_mindennapjaink\_tajekoztatok

**Nyilatkozat**

**külön élő szülő esetén,**

**a KRÉTA tanulmányi rendszerhez történő hozzáférés igényléséhez**

Alulírott ………………………………………………… (szülő neve, lakcíme) büntetőjogi felelősségem tudatában nyilatkozom, hogy ………………………………………………… nevű gyermekemmel nem élek egy háztartásban, de **bírósági határozat nem korlátozta és vonta meg szülői felügyeleti jogomat a Ptk. 4:175. §-a szerint**. Az Nkt. 42. § (2) bekezdésére figyelemmel nyilatkozom továbbá, hogy nem áll fenn semmilyen olyan körülmény, amely nyomán a gyermekemmel összefüggő adatok velem való közlése súlyosan sértené a gyermek testi, értelmi vagy erkölcsi fejlődését.

Kérem, hogy az alábbi törvényi szabályozás értelmében a KRÉTA tanulmányi rendszerhez történő hozzáféréshez szükséges adatokat szíveskedjenek megküldeni számomra:

e-mail cím:…………………………………………………….

telefonszám:………………………………………………….

Törvényi szabályozás:

2023. szeptember 1. napjától a nemzeti köznevelésről szóló 2011. évi CXC. törvény (a továbbiakban: Nkt.) az alábbiak szerint módosult:

Az Nkt. 41. §-a a következő (11) és (12) bekezdéssel egészül ki:
„(11) Ha törvény alapján a kiskorú gyermek, tanuló adatai a szülő részére továbbíthatóak, törvény eltérő rendelkezése hiányában a szülői felügyeleti jog gyakorlásától függetlenül az adatokat mindkét szülőnek továbbítani kell.

(12) A (11) bekezdés szerinti adatok nem továbbíthatóak azon szülőnek, akinek a bíróság – a Polgári Törvénykönyvről szóló 2013. évi V. törvény (a továbbiakban: Ptk.) 4:175. § (1) bekezdése szerint – a gyermek sorsát érintő lényeges kérdésekben a szülői felügyeleti jogát korlátozta vagy megvonta.”

Nkt. 42. § (2)  A gyermek és a kiskorú tanuló szülőjével minden, a gyermekével összefüggő adat közölhető, illetve azokat a tanulmányi rendszeren keresztül a lehető legrövidebb időn belül hozzáférhetővé kell tenni, kivéve ha az adat közlése súlyosan sértené a gyermek, tanuló testi, értelmi vagy erkölcsi fejlődését.

Bp., …………………………………

 ……………………………..

 aláírás

Előttünk, mint tanúk előtt:

név:……………………………. név:…………………………..

lakcím:………………………… lakcím:……………………….

aláírás:………………………… aláírás:……………………….